**Grundejerforeningen Jordbærhaven**

Solrød Strand, tirsdag den 10. april 2025.

Til medlemmerne af Grundejerforeningen Jordbærhaven

**Mødereferat fra generalforsamlingen afholdt den 1. april 2025.**

Formanden bød velkommen, og det blev konstateret, at der var 12 stemmeberettigede medlemmer tilstede.

**Ad 1: Valg af dirigent**. Torben (16) blev valgt til aftenens ordstyrer.

**Ad 2: Bestyrelsens beretning**. Der havde været afholdt 5 bestyrelsesmøder. Tagrendeprojektet er nu endelig afsluttet, og der er generel tilfredshed med såvel funktion som med udseende. Bestyrelsen har drøftet det næste større projekt, som er er på vores budget, nemlig omlægning af belægning på brandvejen fra 44 til 62 og udskiftning af hegn på samme strækning. Bestyrelsen har været i dialog med nabogrundejerforeningen vedrørende en fælles finansiering af hegnet. Bestyrelsen fortsætter arbejdet med dette projekt, men det kræver også en opsparing i foreningen i lighed med opsparingen til tagrendeprojektet.

De 7 østligste huse har etableret et fælles hegn mod Solrød Byvej. Deklarationen for vores bebyggelse siger, at der skal være grøn beplantning mod byvejen, og bestyrelse mener, at kunne være hensigtsmæssigt at lave et fælles og ensartet beplantning. Beboerne har formentlig også drøftet mulighederne for dette. Bestyrelsen vil – i samarbejde med beboerne - undersøge mulighederne for denne fællesløsning i første omgang gennem indhentning af et tilbud fra Træ og Busk. Foreningen vil, hvis denne løsning vælges, være indstillet på at dele udgifterne med de 7 beboere. Efter et par spørgsmål og tilhørende svar blev beretningen godkendt.

**Ad 3: Forelæggelse af det reviderede regnskab til godkendelse, samt orientering om budget 2025**. Kassereren gennemgik meget kort regnskabet, der efterfølgende blev godkendt. Herefter gennemgik kassereren budgettet, der var udarbejdet med et kontingent, der forhøjes med 250 kr halvårligt startende den 1. juli.

**Ad 4: Forslag fra bestyrelsen**. *Kontingentet hæves med 250 kr. halvårligt fra 1. juli med henblik på opsparing til projekter nævnt i budgettet.* Forslaget blev enstemmigt vedtaget.

**Ad 5: Forslag fra medlemmerne**. Ingen

**Ad 6: Valg af medlemmer til bestyrelsen**. På valg var Hans (18) og Torben (16). Hans blev genvalgt. Bestyrelsen havde indstillet Birger (6) til at afløse Torben. Jens (58) meldte sit kandidatur, hvorefter Birger trak sig. Jens blev derefter indvalgt i bestyrelsen.

**Ad 7: Valg af suppleant til bestyrelsen**. Lene (10) blev genvalgt som suppleant.

**Ad 8: Valg af revisor og revisorsuppleant**. Jørgen (26) blev - in absentia – genvalgt som revisor.

**Ad 9: Eventuelt**. Det blev besluttet at afholde årets aktivitetsdage på henholdsvis søndag den 25. maj og søndag den 14. september.

Der var et ønske om at bestyrelsen retter henvendelse til beboere, der i længere tid ikke har opsat grønt hegn mod byvejen

Der var et ønske om at bestyrelsen ser på styning/fældning af pil/popler på legepladsen.

Dirigenten takkede vist nok for god ro og orden under mødet, og formanden takkede Torben for indsatsen i bestyrelsen. Vi sluttede ved 22-tiden, hvorefter bestyrelsen holdt et kort konstituerende møde.

Med venlig hilsen

Pbv

Hans Nielsen

Referent/formand